MUNICIPIUL SATU MARE

CABINET PRIMAR

Nr. 10165 /14.02.2023

Kereskényi Gábor, primar al municipiului Satu Mare,

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect „*aprobarea Regulamentului privind organizarea şi desfăşurarea circulaţiei autovehiculelor din categoria mijloacelor de transport greu în municipiul Satu Mare*”în susținerea căruia formulez prezentul

**REFERAT DE APROBARE**

Având în vedere raportul de specialitate al Serviciului Administrația Domeniului Public și Privat, Biroul Administrare Drumuri, Autorizări, înregistrat cu nr. 10166 /14.02.2023;

Ţinând cont de prevederile art. 30 alin. 4 şi art. 128 lit. "d" din Ordonanţa de Urgenţă a Guvernului nr.195/2002 privind circulaţia pe drumurile publice, republicată, cu modificările şi completările ulterioare şi dispoziţiile Ordonanţei de Urgenţă a Guvernului nr. 195/2005 privind protecţia mediului, art. 70 lit. g), aprobată prin Legea nr. 265/2006 cu modificări şi completări ulterioare, precum şi Hotărârea de Guvern nr. 1.391 din 4 octombrie 2006, pentru aprobarea Regulamentului de aplicare a Ordonanţei de urgenţă a Guvernului nr. 195/2002 privind circulaţia pe drumurile publice, cu modificările şi completările ulterioare;

 În conformitate cu prevederile Ordonanţei Guvernului nr. 2/2001, privind regimul juridic al contravenţiilor cu modificările şi completările ulterioare;

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 87 alin. (5), art.129 alin. (2) lit. b), c) precum și art. 139 alin. (3), lit. g) din O.U.G nr. 57/ 2019 privind Codul administrativ, cu modificările şi completările ulterioare.

 Având în vedere că traficul în zona centrală a municipiului şi pe podurile ce traversează râul Someş este, la anumite intervale orare, extrem de aglomerat, adoptarea acestei hotărâri este necesară pentru o mai bună fluidizare a traficului şi limitarea intensităţii acestuia, precum şi pentru protejarea unor sectoare de drumuri,

În temeiul prevederilor art. 87 alin. (5), art.129 alin. (2) lit. b), c), art. 136 alin. (1) precum și art. 139 alin. (3), lit. g) din O.U.G nr. 57/2019 privind Codul administrativ, cu modificările și completările ulterioare, propun spre dezbaterea și aprobarea Consiliului Local Satu Mare, Proiectul de Hotărâre privind „*aprobarea Regulamentului privind organizarea şi desfăşurarea circulaţiei autovehiculelor din categoria mijloacelor de transport greu în municipiul Satu Mare*”.

PRIMAR,

 Kereskényi Gábor

Red. Haiduc Dan, 2 ex.